open-index/open-wikipedia-markdown huggingface dataset:
Hal McIntyre

**Harold William “Hal” McIntyre** (29. marraskuuta 1914 Cromwell, Connecticut – 5. toukokuuta 1959 Los Angeles, Kalifornia) oli yhdysvaltalainen jazzia soittanut alttosaksofonisti ja klarinetisti.

McIntyre liittyi Glenn Millerin orkesterin alkuperäiseen kokoonpanoon vuonna 1937. Hän oli saanut osakseen Millerin huomion soittaessaan tilapäisesti Benny Goodmanin taustalla. McIntyre soitti Millerin orkesterissa neljän vuoden ajan ja perusti sitten oman kokoonpanonsa. McIntyren orkesteri teki debyyttinsä Glen Island Casinolla New Rochellessa vuonna 1941. Jäseninä olivat myös Gloria Van, Ruth Gaylor, Al Nobel, Eddie Safranski ja Allen Eager. McIntyren orkesteri kiersi Yhdysvalloissa ja esiintyi toisen maailmansodan aikana säännöllisesti ulkomailla olleille Yhdysvaltain joukoille. McIntyre jatkoi orkesterinsa johtamista 1950-luvulla; kokoonpano muun muassa esiintyi The Mills Brothersin kanssa kappaleessa “Glow Worm”.

McIntyre kuoli 44-vuotiaana kotonaan Los Angelesissa syttyneessä tulipalossa.

## Lähteet
Claude Thornhill

**Claude Thornhill** (10. elokuuta 1908 Terre Haute, Indiana – 1. heinäkuuta 1965 Caldwell, New Jersey) oli yhdysvaltalainen jazzmusiikin pianisti ja -sovittaja.

Thornhill opiskeli konservatoriossa ja aloitti uransa Keskilännessä toimineiden yhtyeiden pianistina. Hän teki vuosina 1934–1936 yhteistyötä Paul Whitemanin, Benny Goodmanin ja Ray Noblen kanssa. Thornhill levytti Billie Holidayn kanssa ja teki “Loch Lomond” -sovituksen, josta tuli hitti Maxine Sullivanin esittämänä. Thornhill perusti vuonna 1940 oman orkesterinsa, jonka tyyli vaikutti 1940-luvun loppupuolen cool jazziin. Hän oli armeijan palveluksessa vuosina 1942–1945 ja muodosti sen jälkeen uuden kokoonpanon. Siinä soittivat muiden muassa Lee Konitz, Danny Polo ja Red Rodney. Thornhill vaikutti muun muassa Miles Davisiin, mutta hänen oma suosionsa väheni. Hän ei ollut merkittävän huomion kohteena enää viimeisten viidentoista elinvuotensa aikana, vaikka hän jatkoi yhtyeiden osa-aikaista johtamista kuolemaansa saakka.

## Lähteet
Luettelo Oklahoman piirikunnista

Tämä on **luettelo Oklahoman osavaltion piirikunnista**. Oklahomassa on 77 piirikuntaa.

## Lähteet

## Aiheesta muualla
(434326) 2004 JG6

**434326 (2004 JG6)** on pieni asteroidi, jonka kiertorata on kokonaan Maan kiertoradan sisäpuolella. Se luokitellaan mahdollisesti vaarallisiin asteroideihin johtuen kiertoradan läheisyydestä Maan kiertoradan kanssa. Asteroidin kiertorata vaihtelee ja se on etäisimmillään 0,97 astronomisen yksikön päässä Auringosta. Lähimmillään se on 0,04 astronomisen yksikön päässä Maasta. Asteroidi kiertää Auringon 185 päivässä. Asteroidin läpimitta on arviolta 0,535 &ndash; 1,197 kilometriä. Se luokitellaan Atira-asteroideihin

Asteroidi on keskimäärin toiseksi lähinnä Aurinkoa kiertävä kappale (vain Merkurius on lähempänä). Noin puolen vuoden kiertoaika Auringon ympäri teki siitä löytöhetkellä lyhyimmällä kiertoajalla kiertävän asteroidin ja se oli löytöhetkellä vasta toinen täysin Maan kiertoradan sisäpuolella kiertävä asteroidi.

## Lähteet
Unelmien tytöt

**Unelmien tytöt** () on vuonna 1996 ensi-iltansa saanut Ted Demmen ohjaama yhdysvaltalainen romanttinen draamakomediaelokuva, jonka näyttelijäkaartiin lukeutuvat muun muassa Matt Dillon, Lauren Holly, Timothy Hutton, Rosie O’Donnell, Martha Plimpton, Natalie Portman, Michael Rapaport, Mira Sorvino ja Uma Thurman.

Elokuva julkaistiin elokuvateattereissa helmikuussa 1996, ja se on saanut myönteisen vastaanoton sekä kriitikoilta että yleisöltä.

## Juoni

Elämänsä käännekohdassa oleva pianisti palaa kotikaupunkiinsa ystäviensä luo keskelle näiden omia elämän- ja rakkaushuolia. Pienen massachusettsilaiskaupungin lukion luokkakokous tarjoaa kaveriporukalle runsaasti tilaisuuksia pohtia käsityksiään naisista. Neuvottomat miehet, joihin lukeutuvat niin yökerhossa esiintyvä muusikko kuin lumiaura-auton kuljettajakin, voivat vain toivoa saavansa naisilta hieman opastusta.

## Näyttelijät

## Tuotanto

### Kuvaukset

Elokuvan kuvaukset alkoivat helmikuussa 1995 ja päättyivät toukokuussa samana vuonna. Suurin osa elokuvasta kuvattiin Minnesotassa, erityisesti Stillwaterissa, Marine on St. Croix’ssa, Minneapolisissa ja Edinassa. Avauskohtaus kuvattiin New Yorkissa.

## Ensi-ilta ja vastaanotto

*Unelmien tytöt* julkaistiin elokuvateattereissa Yhdysvalloissa 9. helmikuuta 1996 ja Suomessa 17. tammikuuta 1997. Elokuva tuotti Pohjois-Amerikassa 10,6 miljoonan dollarin lipputulot ja oli Suomessa vuoden 95. katsotuin elokuva saatuaan 4 319 katsojaa.

Elokuva on saanut sekä kriitikoilta että yleisöltä myönteisiä arvioita. Rotten Tomatoes -sivuston mukaan 78 prosenttia kriitikoista on antanut elokuvalle myönteisen arvosanan. Keräys perustuu 50 arviointiin, joista 39 on ”tuoreita” ja 11 ”mätiä”. Yli 10 000 käyttäjästä 80 prosenttia on antanut elokuvalle myönteisen arvosanan 4/5 keskiarvolla. Metacritic-sivuston mukaan 18 arvostelun perusteella elokuva on saanut 65 pistettä sadasta mahdollisesta. Metacriticin 30 käyttäjää on antanut elokuvalle keskiarvon 7,7/10.

## Lähteet

## Aiheesta muualla

*
Robin Hood (vuoden 1991 elokuva)

**Robin Hood** on vuonna 1991 ensi-iltansa saanut John Irvinin ohjaama brittiläinen seikkailuelokuva, jonka pääosissa ovat Patrick Bergin, Uma Thurman, Jürgen Prochnow, Jeroen Krabbé ja Edward Fox.

## Juoni

1100-luvun Englannissa saksilainen Sir Robert Hode (Patrick Bergin), Huntingdonin jaarli, julistetaan lainsuojattomaksi noustuaan avoimesti vastustamaan entistä ystäväänsä, normanniparoni Roger Daguerrea (Jeroen Krabbé), sekä tämän liittolaista, Sir Miles Folcanet’ta (Jürgen Prochnow). Paettuaan Sherwoodin metsään Robin liittyy normannien sortoa paenneiden ryövärien joukkoon ja alkaa vähitellen rakentaa näistä järjestäytynyttä kapinallisarmeijaa. Toiminnan lomassa hänen ja Daguerren veljentyttären, Marianin (Uma Thurman), välille puhkeaa rakkaus.

## Näyttelijät

## Tuotanto

*Robin Hood* kuvattiin Englannissa ja Walesissa. Englannissa elokuvan kuvauspaikkoina olivat muun muassa Peckfortonin ja Beestonin linnojen ympäristöt Cheshiressä, ja Walesissa kuvaukset sijoittuivat Pohjois-Walesiin, Betws-y-Coedin kylää ympäröivälle maaseudulle.

## Ensi-ilta

*Robin Hood* julkaistiin elokuvateattereissa Isossa-Britanniassa 17. toukokuuta 1991 ja Suomessa 31. toukokuuta 1991. Elokuva oli Suomessa vuoden 112. katsotuin elokuva saatuaan 5 381 katsojaa.

## Lähteet

## Aiheesta muualla

*
Isovuohenkuusama

**Isovuohenkuusama** (*Diervilla rivularis*) on vuohenkuusamien sukuun kuuluva laji. Se on tiheä pensas. Se sopii peittoistutuksiin ja rinteissä se sopii istutuksiin, joilla sidotaan maata. Se on noin 80 cm korkea ja yleensä se on leveämpi kuin sen korkeus. 

Talvenkestävyys vaihtelee lajikkeittain vyöhykkeestä II vyöhykkeelle IV. Kukat ovat keltaiset ja ne houkuttelevat perhosia. Lehtien väri on joillakin lajikkeilla kellertävä, toisilla se vaihtelee vihreästä viininpunaiseen. Isovuohenkuusama viihtyy auringossa tai puolivarjossa ravinteikkaassa ja hyvin vettä läpäisevässä maaperässä.

## Lähteet
Albanyn kongressi

**Albanyn kongressi** 19. kesäkuuta – 11. heinäkuuta vuonna 1754 oli Yhdistyneen kuningaskunnan  kauppakamarin Albanyssa New Yorkin provinssissa järjestämä Pohjois-Amerikan siirtokuntien edustajien ja irokeesien heimoon kuuluneiden intiaanien kokous, jossa sovittiin ranskalaisia vastaan suunnatusta puolustusliitosta. Kokoukseen ottivat osaa seitsemän siirtokunnan edustajat kolmestatoista ja 150 irokeesien edustajaa. Kongressissa Pennsylvanian edustaja Benjamin Franklin ehdotti myös siirtokuntien välistä liittoa, minkä Albanyn kongressi hyväksyi yksimielisesti, mutta siirtokuntien lainsäätäjät hylkäsivät ehdotuksen. Franklinin ehdotus sisälsi yhteisen verotuksen ja asejoukot.

## Lähteet
Lamovuohenkuusama

**Lamovuohenkuusama** (*Diervilla splendens*) on risteymälaji, joka on keltavuohenkuusaman ja rusovuohenkuusaman risteymä. Lehdet ovat kookkaita, aluksi kellertäviä ja myöhemmin punertavia. Oksat ovat kaarevia. Kukat ovat keltaisia. Kukinta-aika on heinäkuulla. Lamovuohenkuusama muodostaa paljon juuriversoja. Se viihtyy parhaiten varjossa, mutta menestyy myös puolivarjossa ja auringossa. Hyvä kasvualusta on tuore, kohtalaisesti ravinteinen ja hyvin vettä läpäisevä. Lamovuohenkuusamaa voidaan leikata muutaman vuoden välein siten, että poistetaan kuivuneita sisäoksia. Se sopii peittoistutuksiin.

## Lähteet
Maria Helena Andrés

**Maria Helena Coelho Andrés Ribeiro** (s. 2. elokuuta 1922 Belo Horizonte) on brasilialainen taidemaalari.

Andrés opiskeli Carlos Chambellandin johdolla Rio de Janeirossa vuosina 1940–1944. Hän sai sen jälkeen opetusta Edith Behringiltä Belo Horizontessa. Vuonna 1961 häntä opetti Art Students League of New Yorkissa Theodoros Stamos. Andrésin taidetta oli toistuvasti esillä muun muassa São Paulon biennaalissa. Andrés opetti vuosina 1950–1970 Belo Horizonten kuvataidekoulussa. 1970-luvulla hän opetti, luennoi ja osallistui seminaareihin Nepalissa, Tiibetissä, Japanissa, Thaimaassa ja Intiassa.

Andrés julkaisi muun muassa kirjat *Vivência e Arte* (1965) ja *Os Caminhos da Arte* (1977). Hän julkaisi tekemänsä vertailevan tutkimuksen Intian ja Brasilian kulttuureista kirjassaan *Oriente-Occident: Integração de Culturas* (1984). Lisäksi Andrés kirjoitti 1960-luvulla taideaiheista lehtiin *[[Diário de Minas]]* ja *[[Estado de Minas]]*.

## Lähteet
Aura Siltala

**Aura Siltala** (s. 1992) on suomalainen runoilija.

Aura Siltalan esikoisteos *Kyborgikesä* ilmestyi 2025 Poesian kustantamana. Siltalan teos ammentaa speedrun-videoista ja Tumblr-puheesta. *Kyborgikesä* hyödyntää pelimaailmoja ja sci-fi-kuvastoa sekä käsittelee vallan väärinkäyttöä. Siinä sukupuolen korjaaminen näyttäytyy luovana ja anarkistisena. Kalevi Jäntin säätiö myönsi Siltalalle teoksesta Kalevi Jäntin palkinnon vuonna 2025.

Siltala on kiinnostunut anarkismista ja osallistuu vaihtelevasti kotikaupunkinsa Helsingin antiautoritääriseen toimintaan. 

## Teokset
* *Kyborgikesä*. Poesia, 2025. 

## Lähteet

## Aiheesta muualla
* Aura Siltala Poesian sivuilla
* Aura Siltala Poesian Mukaan lukien -keskustelussa
* Aura Siltala keskustelussa Helsingin Varjokirjamessuilla
* Aura Siltala Tekstin talon keskustelussa transkirjoittamisesta
Joel Mäkipuro

**Joel Mäkipuro** (s. 1991) on suomalainen runoilija. Hän on opiskellut yleistä kirjallisuustiedettä ja estetiikkaa Helsingin yliopistossa. Mäkipuron esikoisteos *Periferia* ilmestyi Poesian kustantamana 2023.  Teos oli Helsingin Sanomien esikoiskirjapalkinnon ehdokkaana. 

## Teokset
* *Periferia*. Poesia, 2023. 

## Lähteet
Seppo Pälli

**Seppo Sakari Pälli** (9. helmikuuta 1935 Ylivieska – 23. heinäkuuta 1993 Ylivieska) oli suomalainen taidemaalari.

Seppo Pälli oli taidemaalari Simo Pällin vanhin lapsi. Hän syntyi 1935 perheen asuessa Ylivieskan Niemelänkylässä Simon vanhempien luona. Hän eli lapsuutensa ja nuoruutensa sekä lähes koko aikuisuutensa Ylivieskan Koskipuhdossa. 

Armeijan jälkeen Pälli sai työpaikan Oulusta, mutta sitten auto-onnettomuudessa katkesi jalka ja murtui reisiluu. Sairasteltuaan pari vuotta, muun muassa kipsattuna puolivartaloon saakka, hän ryhtyi maalaamaan tauluja isänsä opetuksella ja ansaitsi tauluillaan elantonsa. 

Seppo Pällin veljiä olivat kuvaaja Mauno Pälli ja viulutaiteilija Olavi Pälli. Seppo kuoli sydänkohtaukseen 58-vuotiaana vuonna 1993. Hänellä oli neljä lasta. Hänen puolisonsa oli Aune Runtti.

Seppo Pällin suunnittelema veistos *Kivimiehet* on pystytetty Ylivieskan Katajan koulun pihaan vuonna 1985. Kivityön toteutti Lauri Kivi.
## Lähteet
First Bank of the United States

**First Bank of the United States** oli vuosina 1791–1811 Yhdysvalloissa toiminut pankki, jonka tehtävä oli toimia liittohallituksen pankkina ja jolla oli haarakonttoreita eri puolilla Yhdysvaltoja. Pankilla oli 25-henkinen johtokunta, jonka puheenjohtajana toimi Thomas Willing. Pankki oli saanut valtiovarainministeri Alexander Hamiltonin aloitteesta Yhdysvaltain kongressilta toimiluvan  20 vuodeksi, ja sen toiminta päättyi vuonna 1811, kun toimilupaa ei uusittu. First Bank of the United Statesin pääkonttori sijaitsi Philadelphiassa.

## Lähteet
Silmälasiteijut

**Silmälasiteijut** (Gymnophthalmidae) on matelijoiden heimo, johon kuuluu lähes 300 lajia.

## Kuvaus
Silmälasiteijut muistuttavat ulkonäöltään skinkkejä, mutta ovat läheisempää sukua teijuliskoille. Heimon lajit ovat yleensä pienikokoisia, ja monella esiintyy raajojen pienentymistä. Useimmista matelijoista poiketen takaraajat ovat yleensä eturaajoja pienemmät.

Silmälasiteijut elävät Keski- ja Etelä-Amerikassa monenlaisissa elinympäristöissä aavikoista vuoristoihin ja sademetsiin. Ne kulkevat yleensä metsien aluskasvillisuudessa ja kosteikoissa joko öisin tai ajoittain päivällä. Lajien ravinto koostuu pääosin hyönteisistä ja pienistä selkärangattomista. Kaikki lajit munivat.

## Suvut

## Lähteet

## Aiheesta muualla
* Animal Diversity Web - Gymnophthalmidae 
* iNaturalist - Spectacled Lizards (Family Gymnophthalmidae) 
* ITIS - Report: Gymnophthalmidae
135 Hertha

**135 Hertha (A874 DA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (3,78 vuotta) kiertoradalla, joka vaihtelee 1,93 astronomisen yksikön ja 2,93 astronomisen yksikön päässä Auringosta. Asteroidi on läpimitaltaan noin . Asteroidi on spektrityypiltään M-luokkaa tai Xk-luokkaa (SMASSII), joka viittaa sen koostuvan raudasta, nikkelistä ja koboltista.

## Lähteet
144 Vibilia

**144 Vibilia (A875 LA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (4,33 vuotta) kiertoradalla, joka vaihtelee 2,03 astronomisen yksikön ja 3,28 astronomisen yksikön päässä Auringosta. Asteroidi on läpimitaltaan noin . Asteroidi on spektrityypiltään C-luokkaa tai Ch-luokkaa (SMASSII), joka viittaa sen koostuvan vedestä, raudasta, nikkelistä, koboltista, typestä ja ammoniakista.

## Lähteet
532037 Chiminigagua

**532037 Chiminigagua** (väliaikainen nimitys ****) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään 35,29 astronomisen yksikön päässä ja etäisimmillään 81,89 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

Kohde kuuluu hajanaiseen kiekkoon ja pidetään mahdollisena kääpiöplaneettana.

Kohde nimettiin vuonna 2025 Muisca-kansan valonluojan mukaan.

## Lähteet
4033 Yatsugatake

**4033 Yatsugatake (1986 FA)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (3,34 vuotta) kiertoradalla, joka vaihtelee 2,03 astronomisen yksikön ja 2,45 astronomisen yksikön päässä Auringosta. Asteroidi on läpimitaltaan noin .

Asteroidi on nimetty Japanissa sijaitsevan vuoren mukaan, jonka juurella sijaitsee Kobuchizawan observatorio.

## Lähteet
4426 Roerich

**4426 Roerich (1969 TB6)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (4,57 vuotta) kiertoradalla, joka vaihtelee 2,57 astronomisen yksikön ja 2,93 astronomisen yksikön päässä Auringosta. Asteroidi on läpimitaltaan noin . Asteroidin spektrityyppi on L SMASSII-luokituksessa, joka viittaa sen koostuvan magnesiumsilikaatista, rautasilikaatista ja alumiinista.

## Lähteet
4445 Jimstratton

**4445 Jimstratton (1985 TC)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (3,42 vuotta) kiertoradalla, joka vaihtelee 1,84 astronomisen yksikön ja 2,70 astronomisen yksikön päässä Auringosta. Asteroidi on läpimitaltaan noin .

Asteroidi on nimetty James Michael Strattonin mukaan (s. 1976).

## Lähteet
Buresø

**Buresø** on taajama Egedalin kunnassa Tanskassa. Taajamassa oli 466 asukasta vuoden 2025 alussa.

## Väestökehitys

## Lähteet

## Aiheesta muualla
Luettelo Pennsylvanian piirikunnista

Tämä on **luettelo Pennsylvanian osavaltion piirikunnista**. Pennsylvaniassa on 67 piirikuntaa.

## Lähteet

## Aiheesta muualla
Singular: Act II

**Singular: Act II** on yhdysvaltalaisen laulajan Sabrina Carpenterin neljäs studioalbumi, joka julkaistiin 19. heinäkuuta 2019 Hollywood Recordsin kautta. Albumi toimii jatko-osana hänen kolmannelle studioalbumilleen  ja oli samalla hänen viimeinen virallinen julkaisunsa Hollywood Recordsille. Albumin kappaleet äänitettiin ja kirjoitettiin vuosien 2017–2019 välillä. Alun perin Carpenter aikoi julkaista kokonaisen albumin nimeltä Singular, mutta jakoi sen lopulta kahteen osaan kappaleiden sanoituksellisten erojen vuoksi.

Albumi liikkuu popin, R&B:n ja tanssimusiikin genreissä ja käsittelee henkilökohtaisia aiheita, kuten ahdistusta ja itsereflektiota.

Albumilta julkaistiin neljä promootiokappaletta: "Pushing 20", "Exhale", "In My Bed" ja "I'm Fakin". Lisäksi albumilla vierailee yhdysvaltalainen rap-artisti Saweetie. Singular: Act II sai yleisesti ottaen myönteisiä arvioita musiikkikriitikoilta ja debytoi sijalla 138 Yhdysvaltojen Billboard 200 -listalla.  

## Kappaleet

## Lähteet
Stefanie Hubig

**Stefanie Hubig** (s. 15. joulukuuta 1968 Frankfurt am Main) on saksalainen juristi ja sosiaalidemokraattinen poliitikko. Hän on toiminut maansa oikeus- ja kuluttajansuojaministerinä toukokuusta 2025, mitä ennen hän oli Rheinland-Pfalzin osavaltion opetusministeri. Hubig on aikaisemmin työskennellyt myös tuomarina Ingolstadtin maaoikeudessa ja yleisenä syyttäjänä Ingolstadtin syyttäjälaitoksessa. Hän väitteli vuonna 2003 tohtoriksi Regensburgin yliopistossa.
## Lähteet

## Aiheesta muualla

* Saksan hallitus
Mount Mulliganin kaivosonnettomuus

**Mount Mulliganin kaivosonnettomuus** oli 19. syyskuuta 1921 sattunut räjähdys hiilikaivoksessa Australian Queenslandissa.

Kaikkiaan 75 työläistä kuoli räjähdyksessä. Pelastusoperaatio kesti viisi päivää ja siihen osallistui satoja vapaaehtoisia, mutta eloonjääneitä ei löytynyt ja vain 11 ruumista onnistuttiin noutamaan. Onnettomuuden vuoksi säädettiin Coal Miners Act -laki, jolla kiellettiin Queenslandin alueella avotulen käyttö maanalaisissa kaivoksissa.

## Lähteet
Piribediili

**Piribediili** on antiparkinsoniaine ja piperasiiniderivaatti, joka toimii D2- ja D3-reseptoriagonistina. Sillä on myös α2-adrenergisiä antagonistiominaisuuksia. Lääke ei ole saatavilla Suomessa.

## Lääketieteelliset käyttötarkoitukset
Lääkkeen on osoitettu parantavan työmuistin kapasiteettia normaaleilla ikääntyvillä aikuisilla. Ikään liittyvissä muistin häiriöissä sillä on myönteinen vaikutus vanhusten psykofyysiseen tilaan, parantaen muistia ja huomiota sekä lisäämällä psykomotoristen reaktioiden nopeutta ja hermoprosessien ja liikkuvuuden vaihtelua. Se parantaa kognitiivisten taitojen oppimista terveillä vanhemmilla aikuisilla. Lääke osoitti myös myönteistä vaikutusta levottomat jalat -oireyhtymään.

## Lähteet
Soreahanhikki

**Soreahanhikki** (*Potentilla pulchella*) on ruusukasvien (Rosaceae) heimoon, hanhikkien (*Potentilla*) sukuun kuuluva kasvilaji. Se voi olla ulkonäöltään hyvinkin monimuotoinen ja geneettisesti se on tetraploidinen. Muista hanhikkilajeista se muistuttaa *[[Potentilla lyngei]]* -lajia.

Soreahanhikki on yksittäin kasvava ruohovartinen kasvi, jolla on paalujuuri. Varsi voi olla haaraton tai haaroittunut ja kasvutavaltaan maanmyötäinen tai koheneva. Varret kasvavat yleensä noin 15–20 cm pitkiksi.

Suurin osa soreahanhikin lehdistä kasvaa varren tyvellä. Tyvilehtien koko vaihtelee hyvin pienestä noin 10 cm pitkiin. Lehdet ovat parilehdykkäisiä ja kussakin lehdessä on yleensä kolmesta seitsemään lehdykkää 1–3 lehdykkäparissa. Jos lehdyköitä on useampi pari pienenee lehdyköiden koko pareissa alaspäin mentäessä. Lehdykät ovat tavallisesti 1,2–4 cm pitkiä ja 0,7–2 cm leveitä, mutta suurimmillaan jopa 6 cm pitkiä ja 3 cm leveitä. Lehdykät ovat alapinnoiltaan kaljuja ja harmaanvihreitä tai tavallisemmin valkokarvaisia. Lehtiruodit ovat enintään 4 cm pitkiä ja korvakkeet ovat suikeita tai soikeita sekä teräväkärkisiä. Lehtiasento on vuorottainen.

Soreahanhikin kukintona on viuhko, jossa on yhdestä yhdeksään kukkaa, tavallisimmin kahdesta viiteen kukkaa. Kukat ovat pieniä, halkaisijaltaan vain 1–1,5 cm, ja viisilukuisia. Kukkien verholehdet ovat 3–5 mm pitkiä ja 1,8–2,0 mm leveitä. Terälehdet ovat puolestaan 4–5 mm pitkiä ja 2–3 mm leveitä. Terälehdet ovat väriltään vaaleankeltaisia. Kussakin kukassa on noin 20 hedettä ja emiössä on 30–50 vartaloa. Kukat ovat todennäköisesti hyönteispölytteisiä, vaikka itsepölytystäkin tapahtunee jonkin verran.

Soreahanhikin hedelmänä on pähkylä, joita muodostuu tavallisesti 30–50 kustakin kukasta. Soreahanhikki lisääntyy siementen kautta, eikä kasvullisesti. Geneettisesti soreahanhikki on tetraploidinen, mikä on poikkeavaa muihin arktisiin hanhikkilajeihin verrattuna; ne ovat useampaan kertaan polyploidisia.

Soreahanhikki kasvaa keskisellä ja pohjoisella arktisella tundralla sirkumpolaarisesti. Kanadassa ja Pohjois-Grönlannissa levinneisyysalue on lähes yhtenäinen, mutta Pohjois-Euroopassa ja Aasiassa hajanaisempi. Soreahanhikki kasvaa tavallisimmin täysin avoimilla tai vähäkasvisilla paikoilla hienojakoisella maaperällä, selvästi harvemmin kivikkoisilla tai sorapohjaisilla paikoilla. Laji on sopeutunut lähes täysin lumettomille tuulenpieksämille ja voi kasvaa aivan pohjoistundran pohjoisimmissa osissa asti, missä pohjoinen tundra vaihettuu polaariaavikoksi.

## Lähteet
* Svalbard Flora: ''Potentilla pulchella''
140 Siwa

**140 Siwa (A874 TB)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka vaihtelee 2,15 astronomisen yksikön ja 3,32 astronomisen yksikön päässä Auringosta. Asteroidi on läpimitaltaan noin . Asteroidi on spektrityypiltään P-luokkaa tai Xc-luokkaa (SMASSII), joka viittaa sen koostuvan raudasta, nikkelistä, koboltista ja platinasta.

## Lähteet
914 Palisana

**914 Palisana (A919 NC)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Djiboutin kansalliskokous

**Djiboutin kansalliskokous** (, , ) on Djiboutin yksikamarinen parlamentti. Vuonna 1992 voimaan tulleen perustuslain mukaan siinä on 65 jäsentä, jotka valitaan yleisillä vaaleilla viiden vuoden välein. Vuoteen 2002 saakka puolueiden määrä oli rajattu neljään.

Vuonna 2010 perustuslakiin tehtiin muutos, joka mahdollistaa ylähuoneen eli senaatin perustamisen, mutta sitä ei ole vielä toteutettu.
## Vaalitapa
Viiden vuoden välein järjestettävissä vaaleissa äänioikeusikäraja ja 18 vuotta ja vaalikelpoisuusikäraja 23 vuotta. Äänestyspakkoa ei ole. Puolueiden vaalilistoilla yhden sukupuolen osuus ei saa ylittää kolmea neljäsosaa ehdokkaista.

Viimeisimmissä vaaleissa 24. helmikuuta 2023 presidentti Ismail Omar Guelleh’n puolueliittouma UMP sai 58 paikkaa, ja loput menivät oppositiopuolue UDJ:lle. Useimmat pääoppositiopuolueet boikotoivat vaaleja. Kansainväliset tarkkailijat kuvasivat kuitenkin vaaleja vapaiksi.

## Työskentely
Täysistuntoja järjestetään maaliskuusta kesäkuuhun ja lokakuusta tammikuuhun. Pysyviä valiokuntia on kahdeksan.
## Lähteet

## Aiheesta muualla
* Kansalliskokouksen verkkosivut
James Craig Watson

**James Craig Watson** (28. tammikuuta 1838 Ontario, Kanada - 22. marraskuuta 1880 Madison, Wisconsin, Yhdysvallat) oli kanadalais-yhdysvaltalainen tähtitieteilijä. Watson tuli tunnetuksi 79 Eurynome -pikkuplaneetan löytämisestä vuonna 1863. Hän löysi 21 muuta samantyyppistä kohdetta. Watson kirjoitti myös teoksen teoreettisesta tähtitieteestä, josta tuli alan merkittävä teos. Hänen mukaansa on nimetty kahden vuoden välein myönnettävä James Craig Watson -mitali merkittävälle panokselle tähtitieteessä.

## Lähteet

## Aiheesta muualla
* Biographical Memoir of James Craig Watson
Karin Prien

**Karin Prien** (o.s. **Kraus**; s. 26. kesäkuuta 1965 Amsterdam, Alankomaat) on saksalainen kristillisdemokraattinen poliitikko, joka on toiminut maansa opetus-, perhe-, vanhus-, nais- ja nuorisoministerinä toukokuusta 2025. Tätä ennen hän oli Schleswig-Holsteinin osavaltion opetusministeri. Vuosina 2011–2017 Prien oli Hampurin parlamentin jäsen.

Prien kasvoi Alankomaissa ja Rheinland-Pfalzin osavaltiossa Saksassa. Hän opiskeli oikeustiedettä ja valtio-oppia Bonnin yliopistossa ja on työskennellyt juristina.

Prien on toisen maailmansodan jälkeen ensimmäinen juutalainen liittovaltion ministeri. Hänen isoisoäitinsä kuoli holokaustissa.
## Lähteet

## Aiheesta muualla

* Saksan liittohallitus
Prien

**Prien** on seuraavien saksalaisten henkilöiden sukunimi:

* Günther Prien (1908–1941), sukellusvenekapteeni
* Karin Prien (s. 1965), poliitikko
(230965) 2004 XA192

**** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään 35,46 astronomisen yksikön päässä ja etäisimmillään 59,12 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

Kohdetta pidetään mahdollisena kääpiöplaneettana.

## Lähteet
Victoire Ingabire Umuhoza

**Victoire Ingabire Umuhoza** (s. 3. syyskuuta 1968) on ruandalainen oppositiopoliitikko. Hän oli ehdolla vuoden 2010 presidentinvaaleissa. Vaalien jälkeen hänet pidätettiin ja tuomittiin 15 vuodeksi vankilaan ”vehkeilystä viranomaisia vastaan ja vuoden 1994 kansanmurhan vähättelystä”. Umuhoza armahdettiin vuonna 2018.

Umuhoza pidätettiin jälleen 19. kesäkuuta 2025. Häntä syytetään osallistumisesta vallankaappausta suunnitelleeseen salaliittoon vuonna 2021.

Umuhoza kuuluu hutuihin. Ruandan kansanmurhan aikaan vuonna 1994 Umuhoza oli vierailulla serkkunsa luona Alankomaissa. Hänen veljensä ja naapurinsa tapettiin.
## Lähteet

## Aiheesta muualla
Hamantash

**Hamantash** (, *homentash*) on kolmionmuotoinen täytetty leivonnainen, joka kuuluu olennaisesti juutalaiseen purim-juhlaan. 

Leivonnainen voi olla murea öljyn kanssa tehtynä tai pehmeämpi voin tai tuorejuuston kanssa tehtynä. Hamantashin muotoilemiseksi ohueksi kaulitusta taikinasta leikataan ympyröitä, joiden reunat taitetaan täytteen ympärille. Leivos on täytettävissä lähes millä tahansa: unikonsiemenet ovat perinteisiä ja suosittuja, mutta nykyään leivonnaisia täytetään myös hillolla, suklaalla, pähkinöillä ja jopa erilaisilla suolaisilla täytteillä.

## Nimi

1700-luvun lopun Saksassa unikonsiemenillä täytetyt leivonnaiset olivat suosittu herkku. Näitä leivonnaisia kutsuttiin nimellä *mohntaschen*, joka tarkoittaa "unikonsiementaskuja". 1800-luvun alussa Saksan juutalaiset alkoivat valmistaa niitä erityisesti purimia varten ja kutsuivat niitä *hamantascheniksi*, koska purimin konnan Hamanin nimi kuulostaa samalta kuin *mohn*. Israelissa leivonnaisia ​​kutsutaan nimellä *oznei haman*, joka tarkoittaa "Hamanin korvia". Vuosisatojen ajan sefardijuutalaiset olivat valmistaneet samannimistä mutta erilaista leivonnaista siirapissa tai hunajassa kastetusta paistetusta taikinasta. Muodon arvellaan nimestä huolimatta kuvastavan Hamanin kolmikulmaista hattua.

## Lähteet

## Aiheesta muualla
Luettelo Indianan piirikunnista

Tämä on **luettelo Indianan osavaltion piirikunnista**. Indianassa on 92&nbsp;piirikuntaa.

## Lähteet

## Aiheesta muualla
Nora Attal

**Nora Attal** (s. 1999 Lontoo) on brittiläinen malli.

Attal syntyi marokkolaisille vanhemmille. Hän on usein kävellyt Chanelin muotinäytöksissä. Lisäksi hän on ollut mallina muiden muassa Pradan, Burberryn ja Diorin tuotemerkeille. Attal on usein hyödyntänyt työssään marokkolaisen kulttuurin aineksia. Hän muun muassa esiintyi *[[Vogue|Vogue Arabian]]* kannessa berberien seremonialliseen päähineeseen pukeutuneena.

## Lähteet

## Aiheesta muualla
*
Kurejoen Kuri

**Kurejoen Kuri** oli alajärveläinen vuonna 1936 perustettu urheiluseura, jonka toiminta keskittyi Kurejoen kylään. Kurilla oli toimintaa hiihdossa, kenttäurheilussa, painissa, pesäpallossa ja radassa. Seura lakkuatettiin jatkosodan jälkeen vuonna 1944 ja seurasta muodostui Alajärven Ankkureiden kyläosasto.

## Historia
Alajärven Vesan toiminnan hiipuessa 1930-luvun alussa, monen alajärveläisen mielessä oli uusi pitäjän kattava urheiluseura. Yrjö Haaviston poistuttua suojeluskunnan päälikön roolista, Alajärven suojeluskunnan urheilutoiminta keskittyi vain pesäpalloon ja ammuntaan. Oman urheiluseuran perustamisesta keskusteltiin Kurejoella keväällä 1936 ja joukku kurejokelaisia nuoria miehiä päätti kokoontua kauppias Kalle Berggrenin pihaan. Kurejoen Kuri perustettiin tuolloin, mutta virallinen perustava kokous pidettiin vasta 17. kesäkuuta. Kurin toiminta lähti nopeasti käyntiin. Suurin osa pitäjän yleisurheilijoista liittyi Kurin riveihin. Ensimmäisenä vuonna toiminta oli vielä hieman kömpelöä, mutta jo kesällä 1937 Kuri oli tunnettu seura maakunnan yleisurheilu piireissä. Seuran ensimmäisessä vuosikokouksessa hiihto-, rata- ja kenttäurheilu-, paini- ja pesäpallojaostot. Myös erityisesti poikatyöhön keskityttiin. Kuri ryhtyi oman kentän rakentamiseen jo vuonna 1937. Paikka kentälle löydettiin Juutin puolelta jokea. Kentän suunnitteli Hugo Lahtinen. Kentällä oli 250 metriä juoksurataa ja heitto- ja hyppypaikat. Kentän vihkijäiskisat pidettiin jo ennenkuin kenttä oli kokonaan valmiina 25. syyskuuta 1938. Nopeasti Kurejoen Kurista tuli yleisurheilun puolella yksi piirin vahvimpia seuroja ja jo toisena toimintavuotena Kuri oli kymmenen parhaan urheiluseuran joukossa.

Vaikka Kurejoen Kurilla menestys olikin hyvää yleisurheilussa ja suurin osa pitäjän urheilijoista edusti seuraa, sai silti seura kritiikkiä nimestään. Alajärvellä pidettiin seuran nimeä huonona, sillä se ei edustanut koko pitäjää. Kurin puheenjohtaja Toivo Juuti vastasi Järviseudussa huoliin:
 Vuonna 1939 Kurin toimintaa laajennettiin pitäjän kaikkiin kyliin, joka näkyi kylien poikatyöntekijöiden valinnassa tuona vuonna.

Vuonna 1939 Kurejoen Kurin toiminta oli päässyt vauhtiin ennen Talvisotaa. Seuran urheilijat tavoittelivat piirin ja maan kärkituloksia yleisurheilussa. Myös seuran taustalla asiat oli kunnossa, Kenttä oltiin saatu kuntoon ja järjestötyö oli kunnossa. Talvella 1940 ei enää pystytty ylläpitämään minkäänlaista toimintaa sodan takia ja kesäkin oli hiljainen. Seuran toiminta sotien aikana siirtyi suurimmaksi osaa suojeluskunnan alaisuuteen, jossa järjestettiin osastojen ja sotilaspoikien välisiä kisoja. Seuran toiminan viimeinen vilkas vuosi oli 1941 välirauhan aikana. Jatkosodan aikana seuran toiminta hiipui. Alajärven Ankkureiden perustamisen jälkeen Kurejoen Kuri muodostui Ankkureiden Kurejoen kyläosastoksi.

## Lähteet
*
### Viitteet
15785 de Villegas

**15785 de Villegas (1993 QO3)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka vaihtelee 2,97 astronomisen yksikön ja 3,31 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on .

## Lähteet
Flora-ryhmä

**Flora-ryhmä** on asteroidiryhmä, jonka asteroidit ovat päävyöhykkeen asteroideja. Flora-ryhmä on lähellä päävyöhykkeen sisäreunaa ja ne ovat merkittävä lähde Maan lähelle tulevista asteroideista. Flora-ryhmässä ja Vesta-ryhmässä on suurin määrä kilometriluokan asteroideista.
Ryhmän määrittelyn vaikeutena on päällekkäisyydet muiden ryhmien kanssa. Flora-ryhmä on yksi Kiyotsugu Hirayaman tunnistamista asteroidiryhmistä.

## Lähteet
15790 Keizan

**15790 Keizan (1993 TC)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, jossa se on lähimmillään 1,61 astronomisen yksikön päässä ja etäisimmillään 3,11 astronomisen yksikön päässä Auringosta. Asteroidi on läpimitaltaan noin  ja sen pyörähtämisaika akselinsa ympäri on .

Asteroidi on nimetty japanilaisen papin Keizan Zenjin (1268–1325) mukaan, joka rakensi temppeleitä.

## Lähteet
Eugène Delporte

**Eugène‐Joseph Delporte** (17. tammikuuta 1882 Genappe, Brabant, Belgia - 19. lokakuuta 1955 Uccle, Belgia) oli belgialainen tähtitieteilijä. Hän on löytänyt ainakin 66 asteroidia ja oli määrittelemässä tähtimuodostelmia International Astronomical Unionissa. Hän väitteli tohtoriksi matematiikasta ja fysiikasta vuonna 1903, ja toimi Ucclen observatorion johtajana vuoteen 1936.

## Lähteet
13752 Grantstokes

**13752 Grantstokes (1998 SF58)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka vaihtelee 1,98 astronomisen yksikön ja 2,89 astronomisen yksikön päässä Auringosta. Asteroidi on läpimitaltaan luultavasti  &ndash .

Asteroidi on nimetty Grant H. Stokesin (s. 1959) mukaan.

## Lähteet
Julie Rivé-King

**Julie Rivé-King** (30. lokakuuta 1854 Cincinnati, Ohio – 24. heinäkuuta 1937 Indianapolis, Indiana) oli yhdysvaltalainen pianisti ja säveltäjä.

Rivé-Kingin vanhemmat olivat taidemaalari Leon Rivé ja Pariisin konservatoriossa kouluttautunut pianisti Caroline Staub Rivé, jotka olivat muuttaneet Ranskasta Cincinnatiin vuonna 1854. Rivé-King sai varhaisimman musiikkikasvatuksensa äidiltään. Hän teki ensimmäisen julkisen esiintymisensä 8-vuotiaana yhdessä äitinsä konserteista. Rivé-King aloitti muodollisen musiikkikoulutuksen Henry Andresin johdolla. Myöhemmin hän sai New Yorkissa opetusta William Masonilta ja Sebastian Bach Millsiltä. Rivé-King opiskeli lisäksi vuonna 1872 Leipzigissä Carl Reinecken johdolla ja osallistui lyhyesti Franz Lisztin pitämille oppitunneille. Hänen muita saksalaisia opettajiaan olivat Adolf Blaßmann ja Wilhelm Rischbieter.

Rivé-King teki Euroopan-debyyttinsä vuonna 1874 Leipzigin Euterpe-musiikkiseurassa esittämällä Ludwig van Beethovenin kolmannen pianokonserton ja Lisztin *[[Unkarilaiset rapsodiat|Unkarilaisen rapsodian]]* nro 2. Yhdysvaltain-debyyttinsä Rivé-King teki 24. huhtikuuta 1875 New Yorkin filharmonisen seuran kanssa. Tuolloin hän esitti Lisztin ensimmäisen pianokonserton ja Robert Schumannin teoksen *[[Faschingsschwank aus Wien]]*. Rivé-King konsertoi sittemmin laajalti resitalistina ja orkesterien solistina Yhdysvalloissa ja Kanadassa. Hänen ohjelmistoonsa kuului myös klassismin ajan teoksia sekä yhdysvaltalaisia sävellyksiä. Lisäksi Rivé-King esitti usein omia sävellyksiään. Hän lopetti esiintymisen vuonna 1936.

Rivé-King meni 1870-luvulla naimisiin managerinsa, liikemies Frank H. Kingin (k. 1900) kanssa. Hänellä ei ollut lapsia. Hän opetti Bush Conservatory of Musicissa ja sitä seuranneessa Chicagon konservatoriossa.

## Lähteet
(308242) 2005 GO21

**(308242) 2005 GO21** on keskikokoinen Maan lähelle tuleva asteroidi, joka luokitellaan Aten-asteroideihin. Asteroidi on mahdollisesti vaarallinen kiertoradan läheisyyden vuoksi, mutta sen kiertorata on lähimmillään 0,04 astronomisen yksikön päässä Maasta. Asteroidi kiertää Auringon ympäri  (noin ), jolloin se on lähimmillään Auringosta 0,50 astronomisen yksikön päässä ja etäisimmillään 1,01 astronomisen yksikön päässä. Asteroidi on läpimitaltaan  &ndash; . 

## Lähteet
4660 Nereus

**4660 Nereus (1982 DB)** on hyvin pieni Maan lähelle tuleva asteroidi, joka luokitellaan Apollo-asteroideihin. Asteroidi on mahdollisesti vaarallinen koska sen kiertorata leikkaa Maan kiertoradan ja se ohittaa Maan lähimmillään  astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty kreikkalaisen jumalan Nereuksen mukaan.

## Lähteet
2004 KV18

**2004 KV18** on suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään 24,62 astronomisen yksikön päässä ja etäisimmillään 35,68 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .
Laskelmien mukaan asteroidi on väliaikainen Neptunuksen troijalainen, joka on päätynyt samalle kiertoradalle 203 tuhatta vuotta sitten ja jatkaa tässä 165 tuhatta vuotta. Asteroidi seuraa Neptunusta L5-pisteessä.

## Lähteet
Sara Fabel

**Sara Fabel** (oikeasti *Sari Katriina Virtanen*; s. 1986 Espoo) on suomalainen malli, näyttelijä, somepersoona ja tatuointitaiteilija.

Fabel opiskeli Taideteollisessa korkeakoulussa ennen kuin muutti Brisbaneen Australiaan 20-vuotiaana. Hän tapasi Uudessa-Seelannissa sattumalta valokuvaaja T. J. Scottin, joka otti hänestä kuvia. Fabel tutustui lisäksi Uuden-Seelannin ja Australian *[[Vogue]]*-lehtien kuvaajaan. Hän sai kansainvälistä huomiota mallina ja nousi nopeasti näkyväksi sosiaalisen median vaikuttajaksi. Tammikuuhun 2019 mennessä hänellä oli 434&nbsp;000 Instagram-seuraajaa.

Fabel meni Australiassa naimisiin, mutta muutti vuonna 2013 Yhdysvaltoihin. Hän esiintyi yhdessä pääosista elokuvassa *[[Anarchy Parlor]]*. Sittemmin Fabel on keskittynyt työhön tatuointitaiteilijana. Hän asettui Los Angelesiin ja perusti oman tatuointistudionsa.

## Lähteet

## Aiheesta muualla
*
Per Eklund (jääkiekkoilija)

**Per Eklund** (s.9. heinäkuuta 1970 Sollentuna, Ruotsi) on uransa päättänyt ruotsalainen jääkiekkoilija, jonka pääasiallisin pelipaikka oli oikea laitahyökkääjä. Detroit Red Wings varasi hänet 7. kierroksella , mutta paikkaa NHL-joukkueeseen ei koskaan auennut.

## Ura
Eklund aloitti uransa miesten sarjoissa Allsvenskanin Huddingessa, jossa pelasi kahden kauden ajan. Kaudelle 1994-1995 Eklund siirtyi pelaamaan Tukholmaan Djurgårdens IF:n joukkueeseen. Kolmen siellä pelatun kauden jälkeen Ekludn lähti koittamaan hänet varanneen Detroit Red Wingsin organisaatioon. Ovet NHL:aan eivät kuitenkaan avautuneet vaan kausi 1997-1998 kului kokonaisuudessaan AHL-farmijoukkue Adirondackin mukana. 73 AHL-ottelussa hän teki 21 maalia ja 5+ tehopistettä. Kauden aikana hänelle vihellettiin vain 12 jäähyminuuttia. Kauden jälkeen hän pelasi kolme ottelua AHL:n pudotuspeleissä ilman tilastomerkintöjä.
Seuraavalle kaudelle Ekludn palasi takaisin Djurgårdeniin kahden kauden ajaksi. Tämän jälkeen hän lähti pelaamaan Saksan pääsarjaan Krefeldin joukkueeseen. Saksassa vierähti vain yksi kausi ennen paluuta takaisin Ruotsiin. Uusi osoite oli Elitserien-joukkue Linköpings HC, jossa Eklund pelasi seuraavat neljä kautta. Tämän jälkeen hän palasi vielä yhdksi kaudeksi Djurgårdeniin. Kaudelle 2006-2007 Eklund teki sopimuksen Saksaan Straubing Tigersin joukkueeseen. Straubingissa pelejä kertyi kaudessa vain 20 kappaletta ja niissä neljä maalia ja kuusi tehopistettä. Sitä myöden Eklund paketoi myös ammattilaisuransa ja palasi Ruotsiin 2.divisioonan Sollentuna HC:n joukkueeseen. Sollentunassa hän pelasi reilun kahden kauden ajan ennenkuin päätti uransa ja siirtyi valmennustehtäviin. Hän toimi syksystä 2009 kevääseen 2021 Sollentunan edustusjoukkueessa urheilujohtajana, apu- ja päävalmentajana. Tämän jälkeen hän on toiminut seuran U18 juniorijoukkueen päävalmentajana.

## Lähteet
646 Kastalia

**646 Kastalia (A907 RL)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka vaihtelee 1,83 astronomisen yksikön ja 2,82 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on .

## Lähteet
Per Eklund

**Per Eklund** -nimisiä henkilöitä ovat:

* Per Eklund (s. 1946), ruotsalainen ralliautoilija
* Per Eklund (s. 1970), ruotsalainen jääkiekkoilija
* Per-Erik Eklund (s. 1963), ruotsalainen jääkiekkoilija.
Greta Varlese

**Greta Varlese** on italialainen malli.

Varlese on kotoisin Chiaravallesta. Hänen uransa alkoi Italian Elite Model Look -kilpailun voitolla vuonna 2014. Hän pääsi maailmanlaajuisessa kilpailussa kymmenen parhaan joukkoon. Varlese on kävellyt muun muassa Givenchyn, Valentinon muotiketjun ja Chanelin muotinäytöksissä. Hän on esiintynyt toistuvasti muun muassa eri maiden *[[Harper's Bazaar]]* -lehtien kansissa.

## Lähteet

## Aiheesta muualla
*
Laura Kõrgemäe

**Laura Kõrgemäe** (s. 5. tammikuuta 1986) on virolainen missi. Hänet kruunattiin Miss Viroksi vuonna 2005. Kõrgemäe on sittemmin ollut Virossa runsaan kohujulkisuuden kohteena.

Kõrgemäe perusti vuonna 2014 Kerstin Koortin kanssa Invidia-mallitoimiston. Televisiojournalisti Keili Sükijainen julkisti 18. lokakuuta 2017 jutun, jonka mukaan tyttöjä oli lähetetty Invidian kautta Yhdysvaltoihin, jossa heidät oli painostettu seksiin korvausta vastaan varakkaiden miesten kanssa. Paritussyytökset johtivat julkiseen kohuun.

Kõrgemäe seurusteli vuonna 2007 koripalloilija Gregor Arbetin kanssa. Hän sai liikemies Veikko Maripuun kanssa yhteisen pojan, mutta pariskunta erosi vuonna 2013. Kõrgemäe oli vuonna 2014 kihloissa kasinoyrittäjä Armin Karun pojan Erik Karun kanssa. Lokakuusta 2020 elokuuhun 2021 hän oli naimisissa Karel Parikin kanssa. Kõrgemäe meni marraskuussa 2021 naimisiin huumausainerikoksista tuomitun vanki Ranner Kausin kanssa. Mies vapautui syksyllä 2022, mutta hänestä tehtiin etsintäkuulutus helmikuussa 2023. Pariskunta erosi heinäkuussa 2023. Tämän jälkeen Kõrgemäe meni naimisiin koripalloilija Rainer Hallikin kanssa. Pariskunnalle syntyi lapsi.

## Lähteet
Maxixe (Mosambik)

**Maxixe** on kaupunki ja piiri () Mosambikissa Inhambanen maakunnassa. Kaupungin väkiluku on noin 155&nbsp;000 (2022, ennuste), pinta-ala 282 neliökilometriä ja väestöntiheys 551 as./km². Maxixe on Inhambanen maakunnan suurin kaupunki ja maakunnan kaupallinen keskus. 

Kaupunki sijaitsee Intian valtameren Inhambanenlahden länsirannalla, linnuntietä noin 364 kilometriä ja maanteitse noin 470 kilometriä pääkaupunki Maputosta pohjoiskoilliseen. Linnuntietä maakuntakeskus Inhambaneen on 3 kilometriä (vesibussiyhteys Inhambanenlahden), mutta maanteitse etäisyys on 51 kilometriä. Maxixen kaupunki rajoittuu idässä Intian valtameren Inhambanenlahteen, etelässä naapurina on Jangamon, lännessä Homoinen ja pohjoisessa Morrumbenen piiri.

Lukutaidottomuus oli kaupungin muodostamassa piirissä vuosien 2019–2023 tilaston mukaan 14,8 prosenttia (maakunnassa 30,5&nbsp;%). Maxixessa annetaan myös korkeakouluopetusta (Universidade Save).


Maxixe Inhambane ferry Mozambique.jpg|Vesibussi kuljettaa väkeä Inhambenlahden yli Inhambaneen.
Ferry between Maxixe and Inhambane, Mozambique (13-07-2012) 162.jpg|Vesibussi Inhambanenlahden yli.
Mozambique 167.jpg|Ostokset voidaan kantaa pään päällä.


## Lähteet
*  

### Viitteet

## Aiheesta muualla
Vesta-ryhmä

**Vesta-ryhmä** on asteroidiryhmä sisemmällä asteroidivyöhykkeellä, joka on suurin tunnettu ryhmä. Useimmat ryhmän asteroidit ovat V-tyypin asteroideja ja useiden Maan lähelle tulevien asteroidien lähde, sekä HED-meteoriittien lähde (). Useiden ryhmän kappaleiden on arveltu olevan lähtöisin törmäyksestä 4 Vestan kanssa.

## Lähteet
Morrumbenen piiri

**Morrumbenen piiri** () on piiri Mosambikissa Inhambanen maakunnassa. Piirin väkiluku on runsas 144&nbsp;000 (2022, ennuste), pinta-ala 2&nbsp;358 neliökilometriä ja väestöntiheys 62 as./km². Piirin keskus on Morrumbene.

Morrumbenen piiri sijaitsee Intian valtameren länsirannalla Inhambanenlahden suulla. Kuntakeskuksesta on linnuntietä noin 379 kilometriä ja maanteitse 497 kilometriä pääkaupunki Maputosta pohjoiskoilliseen. Linnuntietä maakuntakeskus Inhambaneen on 23 kilometriä, mutta maanteitse etäisyys on 80 kilometriä. 

Morrumbenen piiri rajoittuu idässä Intian valtamereen. Etelässä naapurina on Maxixen kaupunki ja Homoinen piiri, lännessä  Funhalouron piiri ja pohjoisessa Massingan piiri.

Alueen väestön pääelinkeino on maatalous. Tärkein viljelykasvi on maissi.
Lukutaidottomuus oli piirissä vuosien 2019–2023 tilaston mukaan korkea: 27,7 prosenttia (maakunnassa 30,5&nbsp;%).

## Lähteet
*  

### Viitteet

## Aiheesta muualla
Massingan piiri

**Massingan piiri** () on piiri Mosambikissa Inhambanen maakunnassa. Piirin väkiluku on noin 253&nbsp;000 (2022, ennuste), pinta-ala 5&nbsp;324 neliökilometriä ja väestöntiheys 48 as./km². 

Massingan piiri sijaitsee Intian valtameren rannalla Mosambikin kanaali lounaisosassa. Piirin keskus on Massingan pikkukaupunki (vila de Massinga), joka sijaitsee sisämaassa linnuntietä noin 10 kilometriä rannikolta. Kuntakeskus Massinga sijaitsee linnuntietä noin 408 kilometriä ja maanteitse 540 kilometriä pääkaupunki Maputosta pohjoiskoilliseen. Linnuntietä maakuntakeskus Inhambaneen on 59 kilometriä, mutta maanteitse etäisyys on 146 kilometriä. 

Massingan piiri rajoittuu idässä Intian valtamereen. Etelässä naapurina on Morrumbenen, lännessä Funhalouron, luoteessa Maboten ja pohjoisessa Vilankulon piiri.

Lukutaidottomuus oli piirissä vuosien 2019–2023 tilaston mukaan korkea: 31,0 prosenttia (maakunnassa 30,5&nbsp;%). Massingassa annetaan kuitenkin myös korkeakouluopetusta yhdellä kampuksella (Universidade Save).


Massinga Rua Principal.jpg|Massingan pääkatu.
Universidade Pedagogica Massinga 2.jpg|Kasvatustieteelisen yliopiston (nyk. Universidade Save) rakennus Massingassa.
Massinga, Mozambique - panoramio (2).jpg|Maantie Massingan piirissä.

## Lähteet
*  

### Viitteet

## Aiheesta muualla

* UniSaven Massingan toimipiste  (facebook.com)
159 Aemilia

**159 Aemilia (A876 BA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,80 astronomisen yksikön ja etäisimmillään 3,42 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidin spektrityyppi on C- tai Ch-luokka (SMASSII), joka viittaa sen koostuvan vedestä, raudasta, nikkelistä, koboltista, typestä ja ammoniakista.

## Lähteet
Koreatörmäkukka

**Koreatörmäkukka** (*Scabiosa atropurpurea*) on törmäkukkien sukuun kuuluva laji. Sen kukat ovat tiheästi kerrannaisia. Kukkien värejä ovat valkoinen, roosa, punainen ja lila. Varret ovat pitkät. Taimet voidaan esikasvattaa sisällä. Koreatörmäkuukka on yksivuotinen. Siemenet kylvetään huhtikuulta kesäkuulle ja kukinta-aika on heinäkuulta lokakuulle. Se viihtyy tuulelta suojaisella, aurinkoisella ja lämpimällä kasvupaikalla hyvin vettä läpäisevässä ja ravinteikkaassa multamaassa. Sitä istutetaan kukkapenkkeihin ja reunaistutuksiin. Se houkuttelee mehiläisiä ja perhosia. Sitä käytetään leikkokukkana.

## Lähteet
Japanintörmäkukka

**Japanintörmäkukka** (*Scabiosa japonica* 'Blue Note') on törmäkukkiin kuuluva risteymä. Se on noin 20–30 cm korkea perenna. Se kukkii heinäkuulta elokuulle. Kukat ovat väriltään laventelinsinisiä ja ne ovat tiheästi kerrottuja. Japanintörmäkukka viihtyy auringossa tai puolivarjossa ja hyvä kasvualusta on tuore maaperä, joka on hyvin vettä läpäisevä ja runsaasti kalkittu. Sitä istutetaan ruukkuihin, perennaryhmiin ja reunaistutuksiin. Se houkuttelee mehiläisiä ja perhosia. Se sopii leikkokukaksi.

## Lähteet
Siperianhanhikki

**Siperianhanhikki** (*Potentilla pensylvanica*) on ruusukasvien (Rosaceae) heimoon, hanhikkien (*Potentilla*) sukuun kuuluva kasvilaji. Tieteellisestä nimestään huolimatta se ei kasva luontaisena Pennsylvanian osavaltiossa Yhdysvalloissa.

Siperianhanhikki on monivuotinen ja voi kasvaa noin 20–40 cm korkeaksi. Kasvutavaltaan varret ovat pystyjä tai kohenevia. Kasvin tyveltä kasvaa useita varsia, jotka ovat haarattomia, kunnes varren yläosassa ne haarautuvat kukinnoiksi. Varret ovat eripituisten karvojen peittämät.

Lehdet sijaitsevat pääasiassa kasvin tyvellä sekä varsien alaosissa. Lehtiasento on vuorottainen. Lehdet ovat ruodillisia ja varsilehdistä ylemmät lehdet ovat alempia selvästi pienempiä sekä lyhytruotisempia. Lehtien lehtilavat ovat parilehdykkäisiä ja niissä on 5–13 lehdykkää. Lehdykät ovat puikeita tai soikeita ja noin 1,5–5 cm pitkiä. Lehdyköiden koko kasvaa lehden tyveltä kärkeä kohti mentäessä. Yläpinnoiltaan lehdykät ovat vihreitä tai harmaanvihreitä ja varsien tavoin eripituisten karvojen peittämät. Lehtien alapinnat ovat puolestaan tiiviisti valkean karvoituksen peittämät.

Siperianhanhikin kukat sijaitsevat haaroittuneena rykelmänä varsien kärjissä. Kukat ovat keltaisia ja halkaisijaltaan noin 1–1,5 cm. Kussakin kukassa on viisi leveää terälehteä sekä noin 20 keltaista hedettä. Hedelmä on kotamainen ja sisältää monia siemeniä, jotka ovat ruskeita ja noin 1,2 mm pitkiä.

## Lähteet
* Minnesota Wildflowers: ''Potentilla pensylvanica'' (Pennsylvania Cinquefoil) 

## Aiheesta muualla
* JSTOR Global Plants: ''Potentilla pensylvanica''